S-191/2020

Dómur:

A.

Mál þetta, sem dómtekið var 11. desember 2020, er höfðað með ákæru lögreglustjórans á Austurlandi, útgefinni, 21. september sl., en móttekinni 1. október sama ár, á hendur A, kt. […], […], […]:

,,fyrir eftirtalda háttsemi sem framin var á […]:

I.

Fyrir brot gegn lögum um ávana og fíkniefni, með því að hafa, laugardaginn 14. desember 2019, í sölu og dreifingarskyni, haft í vörslum sínum 18,81 gr af kókaíni, 18,21 gr af amfetamíni, 5,19 gr af ecstasy (MDMA) 3,49 gr af kannabisstönglum og 1,1 gr af marihuana, sem fannst við leit á heimili ákærða, í íbúð nr. […] í fjölbýlishúsinu […], […], í geymsluherbergi á jarðhæð hússins sem tilheyrir íbúð ákærða og í bifreið hans […].

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. breytingarreglugerðir.

II.

…

III.

Fyrir tollalagabrot, með því að hafa keypt og haft í vörslum sínum, eftirtalin efni sem innihéldu stera og stinningarlyf, þrátt fyrir að hann vissi eða mætti vita að efnin hafi verið ólöglega flutt til landsins, en efnin fundust á heimili hans laugardaginn 14. desember 2019:

1. 15 stykki/töflur af Dianabol DS/ Methjandrostenolone, anabólíska stera.

2. 19 stykki/töflur af anabólískum sterum (Winstrol).

3. 7 stykki/töflur af Viagra/Kamagra, stinningarlyfi.

Telst þetta varða við 1. mgr. 171. gr., sbr. 169. gr. tollalaga nr. 88/2005.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að gerð verð upptæk framangreind 18,81 gr af kókaíni, 18,21 gr af amfetamíni, 5,19 gr af ecstasy (MDMA), 3,49 gr af kannabisstönglum og 1,1 gr af marihuana, sem hald var lagt á, með vísan til 6. mgr. 5. gr. laga um ávana og fíkniefni nr. 65/1974 og 2. mgr. 14. gr. reglugerðar nr. 233/2001, sbr. breytingarreglugerðir.

Þess er einnig krafist að framangreindir sterar og stinningarlyf: 15 stykki/töflur af Dianabol DS/ Methjandrostenolone, anabólískir sterar, 19 stykki/töflur af anabólískum sterum (Winstrol) og 7 stykki/töflur af Viagra/Kamagra, stinningarlyfi, sem hald var lagt á við rannsókn málsins, verði gerð upptæk, sbr. 1. mgr. 181. gr. tollalaga nr. 88/2005.

Að síðustu er þess krafist, með vísan til 69. gr. og 69. gr. b. almennra hegningarlaga nr. 19/1940, sbr. breytingarlög, að ákærði verði dæmdur til að sæta upptöku á peningum sem fundust við leit á heimili ákærða að […], […], kr. [300.000]. Upptökukrafan tekur einnig til áfallinna vaxta og verðbóta hinna haldlögðu verðmæta frá haldlagningardegi til upptökudags.“

Af hálfu ákæruvalds var við meðferð málsins fyrir dómi fallið frá sakarefni II. kafla ákæruskjals, en að auki var af þess hálfu upptökukrafa varðandi peningafjárhæð lækkuð, og þá í þá fjárhæð sem að ofan var rakið, þ.e. 300.000 krónur, sbr. munaskrá lögreglu nr. 142826.

Skipaður verjandi, S-kk-nf Þ-kk-nf E-kk-nf lögmaður, krafðist fyrir hönd ákærða vægustu refsingar sem lög heimila, en jafnframt krafðist hann hæfilegrar þóknunar sér til handa og þá við alla meðferð málsins, hjá lögreglu og fyrir dómi, auk útlagðs ferðakostnaðar.

B.

Fyrir dómi hefur ákærði skýlaust viðurkennt sakargiftir, líkt og þeim er lýst í ákæru, og þá í endanlegri gerð hennar, sbr. það sem hér að ofan var rakið. Jafnframt samþykkti ákærði áðar greindar kröfur ákæruvalds um upptöku.

Játning ákærða er í samræmi við rannsóknargögn lögreglu, þ. á m. efna og munaskýrslur, en einnig ljósmyndir.

Með játningu ákærða, sem ekki er ástæða til að efa að sé sannleikanum samkvæm, er að áliti dómsins nægjanlega sannað að ákærði hafi gerst sekur um þá háttsemi, sem greinir í endanlegri gerð ákæru, en brot hans eru þar réttilega heimfærð til laga.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008 um meðferð sakamála.

C.

Ákærði, sem er fæddur árið […], hefur samkvæmt sakavottorði sakaskrár ríkisins ekki áður sætt refsingum.

Í máli þessu hefur ákærði verið fundinn sekur um ávana og fíkniefnalagabrot, en einnig tollalagabrot. Ber að ákvarða refsingu hans m.a. með hliðsjón af alvarleika lýstrar háttsemi, en einnig að virtu ákvæði 1., sbr. 4., mgr. 77. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í 75 daga, en í ljósi skýlausrar játningar, iðrunar, hnökralauss sakaferils og þess að ákærði var samvinnuþýður við frumrannsókn málsins, þykir rétt að fresta fullnustu refsingarinnar og skal hún niður falla að liðnum tveimur árum frá uppkvaðningu dómsins að telja haldi hann almennt skilorð 57. gr. hegningarlaganna, sbr. 4. gr. laga nr. 22/1955.

Ákærði skal sæta upptöku á þeim fíkniefnum, sterum, lyfjum og fjármunum sem tilgreind eru í ákæru, sbr. efna og munaskrár lögreglu nr. 142826, 42617 og 42618, og þá með vísan til nefndra lagaákvæða.

Loks ber að dæma ákærða með vísan til 235. gr. laga nr. 88/2008 til greiðslu hluta sakarkostnaðar, en enginn kostnaður féll til við rannsókn lögreglu og meðferð ákæruvalds. Í ljósi málsúrslita ber að dæma ákærða til að greiða 1/2 hluta af þóknun skipaðs verjanda síns, S-kk-ef Þ-kk-ef E-kk-ef, lögmanns, við alla meðferð málsins, hjá lögreglu og fyrir dómi, en hún þykir hæfilega ákveðin í heild 810.799 krónur, að meðtöldum virðisaukaskatti, en einnig ber að dæma ákærða til að greiða sama hlutfall af ferðakostnaði verjandans, sem ákvarðast í heild 33.945 krónur, og þá eins og nánar segir í dómsorði. 1/2 hluti nefnds sakarkostnaðar fellur á ríkissjóð.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð:

Ákærði, A, sæti fangelsi í 75 daga, en fullnustu refsingarinnar skal frestað og hún niður falla að liðnum tveimur árum frá uppkvaðningu dómsins að telja haldi hann almennt skilorð 57. gr. hegningarlaganna, sbr. 4. gr. laga nr. 22/1955.

Ákærði sæti upptöku á þeim fíkniefnum, sterum, lyfjum og fjármunum sem tilgreind eru í endanlegri gerð ákæru, sbr. efna og munaskrár lögreglu nr. nr. 142826, 42617 og 42618.

Ákærði greiði 439.346 krónur í sakarkostnað, og er þar innifalin 1/2 hluti af þóknun skipaðs verjanda hans, S-kk-ef Þ-kk-ef E-kk-ef lögmanns, sem í heild ákvarðast 844.748 krónur, að meðtöldum virðisaukaskatti, og 1/2 hluti af ferðakostnaði verjandans, 33.945 krónur. 1/2 hluti af nefndum kostnaði, 439.346 krónur, greiðist úr ríkissjóði. ferðakostnaði verjandans, sem ákvarðast í heild 33.945 krónur, og þá eins og nánar segir í dómsorði. 1/2 hluti nefnds sakarkostnaðar fellur á ríkissjóð.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Ákærði, A, sæti fangelsi í 75 daga, en fullnustu refsingarinnar skal frestað og hún niður falla að liðnum tveimur árum frá uppkvaðningu dómsins að telja haldi hann almennt skilorð 57. gr. hegningarlaganna, sbr. 4. gr. laga nr. 22/1955.

Ákærði sæti upptöku á þeim fíkniefnum, sterum, lyfjum og fjármunum sem tilgreind eru í endanlegri gerð ákæru, sbr. efna og munaskrár lögreglu nr. nr. 142826, 42617 og 42618.

Ákærði greiði 439.346 krónur í sakarkostnað, og er þar innifalin 1/2 hluti af þóknun skipaðs verjanda hans, S-kk-ef Þ-kk-ef E-kk-ef lögmanns, sem í heild ákvarðast 844.748 krónur, að meðtöldum virðisaukaskatti, og 1/2 hluti af ferðakostnaði verjandans, 33.945 krónur. 1/2 hluti af nefndum kostnaði, 439.346 krónur, greiðist úr ríkissjóði.